Neuvoston asetus (ETY) N:o 4270/88, annettu 21 päivänä joulukuuta 1988, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä tehtyjen ETY-Sveitsi-sekakomitean päätösten N:o 2/88, 3/88 ja 4/88 soveltamisesta



Virallinen lehti nro L 379 , 31/12/1988 s. 0026 - 0026

Suomenk. erityispainos Alue 2 Nide 6 s. 0264

Ruotsink. erityispainos Alue 2 Nide 6 s. 0264



NEUVOSTON ASETUS (ETY) N:o 4270/88, annettu 21 päivänä joulukuuta 1988, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä tehtyjen ETY-Sveitsi-sekakomitean päätösten N:o 2/88, 3/88 ja 4/88 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Sveitsin valaliiton 22 päivänä heinäkuuta 1972 allekirjoitettu sopimus tuli voimaan 1 päivänä tammikuuta 1973, mainittuun sopimukseen erottamattomana osana kuuluvassa "alkuperätuotteiden" käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3 olevan 28 artiklan mukaisesti sekakomitea on tehnyt päätökset N:o 2/88, 3/88 ja 4/88 pöytäkirjan N:o 3 muuttamisesta ja täydentämisestä, ja tämä päätös on pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Sveitsi-sekakomitean päätöksiä N:o 2/88, 3/88 ja 4/88 sovelletaan yhteisössä. Päätösten tekstit ovat tämän asetuksen liitteenä. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU ETY-SVEITSI-SEKAKOMITEAN PÄÄTÖS N:o 2/88, tehty 6 päivänä joulukuuta 1988, `alkuperätuotteiden` käsitteen määritelmää ja hallinnollisen yhteistyön menetelmiä koskevan pöytäkirjan N:o 3 liitteen III muuttamisesta ja täydentämisestä ETY-SVEITSI-SEKAKOMITEA, joka ottaa huomioon Euroopan talousyhteisön ja Sveitsin valaliiton Brysselissä 22 päivänä heinäkuuta 1972 allekirjoitetun sopimuksen, ottaa huomioon "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä "pöytäkirja N:o 3", ja erityisesti sen 28 artiklan, sekä katsoo, että nimikkeen ex 28.40 ä natriumperboraattia koskevia pöytäkirjassa N:o 3 vahvistettuja alkuperäsääntöjä on muutettava valmistusmenetelmien sekä tämän tuotteen kauppaan liittyvien kansainvälisten taloudellisten olosuhteiden muuttumisen huomioon ottamiseksi, ON PÄÄTTÄNYT SEURAAVAA: 1 artikla Muutetaan ETY-Sveitsi-sopimuksen pöytäkirjan N:o 3 liite III seuraavasti: 1) Korvataan nimikettä 28 ryhmästä koskeva otsikko tämän päätöksen liitteessä olevalla otsikolla. 2) Lisätään nimike ex 28.40 sekä vastaavat otsikot, sellaisina kuin ne annetaan tämän päätöksen liitteessä, nimikkeiden ex 28.11 ja ex 28.33 jälkeen, joita ei muuteta. 2 artikla Tämä päätös tulee voimaan 1 päivänä tammikuuta 1989. Tehty Brysselissä 6 päivänä joulukuuta 1988. ETY-Sveitsi-sekakomitean puolesta Puheenjohtaja P. BENAVIDES LIITE Luettelo valmistuksesta tai käsittelystä, joka on suoritettava ei-alkuperäaineksille, jotta valmis tuote voi saada alkuperäaseman >TAULUKON PAIKKA> ETY-SVEITSI-SEKAKOMITEAN PÄÄTÖS N:o 3/88, tehty 6 päivänä joulukuuta 1988, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja täydentämisestä ETY-SVEITSI-SEKAKOMITEA, joka ottaa huomioon Euroopan talousyhteisön ja Sveitsin valaliiton Brysselissä 22 päivänä heinäkuuta 1972 allekirjoitetun sopimuksen, ottaa huomioon alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä "pöytäkirja N:o 3", ja erityisesti sen 28 artiklan, sekä katsoo, että saadun kokemuksen perusteella on syytä täsmentää yhteisössä tai Sveitsissä toisessa sopimuksen osapuolena olevassa maassa tapahtuvaa uudelleen pinnoitusta varten yhteisössä tai Itävallassa kerättyihin käytettyihin ulkorenkaisiin sovellettavat alkuperäsäännöt toimijoiden ja tullihallintojen käytännössä kohtaamien vaikeuksien välttämiseksi; tätä varten olisi täydennettävä pöytäkirjassa N:o 3 olevan 4 artiklan h alakohtaa ja lisättävä tätä säännöstä koskeva uusi selventävä huomautus, ON PÄÄTTÄNYT SEURAAVAA: 1 artikla Muutetaan pöytäkirja N:o 3 seuraavasti: 1) Korvataan 4 artiklan h alakohta seuraavasti: "h) siellä kerätyt käytetyt tavarat, jotka soveltuvat ainoastaan raaka-aineiden talteenottoon, jollei käytettyjä autonrenkaita koskevasta tämän pöytäkirjan liitteessä I olevasta 5 a huomautuksesta muuta johdu". 2) Lisätään liitteeseen I ("Selventävät huomautukset") seuraava huomautus: "5 a huomautus - 4 artiklan h alakohta Käytettyjen ulkorenkaiden osalta ilmaisulla "siellä kerätyt käytetyt tavarat, jotka soveltuvat ainoastaan raaka-aineiden talteenottoon" tarkoitetaan ainoastaan raaka-aineiden talteenottoon soveltuvien käytettyjen autonrenkaiden lisäksi myös käytettyjä renkaita, jotka soveltuvat ainoastaan uudelleen pinnoitettaviksi tai käytettäviksi jätteenä." 2 artikla Tämä päätös tulee voimaan 1 päivänä tammikuuta 1989. Tehty Brysselissä 6 päivänä joulukuuta 1988. ETY-Sveitsi-sekakomitean puolesta Puheenjohtaja P. BENAVIDES ETY-SVEITSI-SEKAKOMITEAN PÄÄTÖS N:o 4/88, tehty 6 päivänä joulukuuta 1988, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 liitteessä III olevan luettelon muuttamisesta nimikkeen 84.01 osalta ETY-SVEITSI-SEKAKOMITEA, joka ottaa huomioon Euroopan talousyhteisön ja Sveitsin valaliiton Brysselissä 22 päivänä heinäkuuta 1972 allekirjoitetun sopimuksen, ottaa huomioon alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3, jäljempänä "pöytäkirja N:o 3", ja erityisesti sen 28 artiklan, sekä katsoo, että pöytäkirjan N:o 3 liitteen III luettelossa oleva alaviite, jossa myönnetään ydinpolttoaine-elementtien osalta poikkeus harmonoidun tavarankuvaus- ja koodausjärjestelmän (HS) 84 ryhmään sovellettavasta alkuperäsäännöstä, on voimassa ainoastaan 31 päivään joulukuuta 1988; nimikkeen 84.01 ydinpolttoaine-elementit , jotka saadaan yhteisössä rikastetusta ei-alkuperäuraanista, eivät vielä täytä 84 ryhmään sovellettavissa alkuperäsäännöissä määriteltyjä perusvaatimuksia eivätkä todennäköisesti täytä niitä lähitulevaisuudessa; tämän vuoksi olisi pidennettävä uudelleen poikkeuksen voimassaoloaikaa, ja ydinpolttoaineteollisuuden sopimukset tehdään pitkiksi ajoiksi ja hyvissä ajoin ennen toimitusten aloittamispäivää; tässä suhteessa on suotavaa varmistaa oikeusturva; tämän vuoksi poikkeuksen voimassaoloaikaa olisi pidennettävä tästä hetkestä alkaen, ON PÄÄTTÄNYT SEURAAVAA: 1 artikla Korvataan pöytäkirjan N:o 3 liitteen III luettelon nimikettä 84.01 koskeva alaviite seuraavalla viitteellä: "Liitteen 3 sarakkeessa olevaa sääntöä ei sovelleta nimikkeeseen 84.01 kuuluvien polttoaine-elementtien osalta 31 päivään joulukuuta 1993. Nimikkeeseen 84.01 luokiteltuja aineksia voidaan kuitenkin käyttää, jos niiden arvo on enintään viisi prosenttia tuotteen vapaasti tehtaalla -hinnasta." 2 artikla Tämä päätös tulee voimaan 1 päivänä tammikuuta 1989. Tehty Brysselissä 6 päivänä joulukuuta 1988. ETY-Sveitsi-sekakomitean puolesta Puheenjohtaja P. BENAVIDES